﻿ "Локо" (Пд): От 2 години сме готови за Европа | СЕГА
Вратарят на "Локомотив" Мартин Луков поздравява част от феновете, които подкрепиха пловдивския отбор в реванша срещу "Септември" на Националния стадион "Васил Левски".
Президентът на "Локомотив" (Пд) Христо Крушарски обяви, че отборът му е напълно готов за участие в Лига Европа. Той се изказа след 0:0 в реванша със "Септември" (Сф) от 1/2-финалите за купата на България. Пловдивчани се класираха напред след победа с 4:0 в първия мач.
"Класирането за финала е награда за труда ми... От две години сме готови за участие в Европа, но го изпускаме с една точка. Ако не съм убеден, че ще спечелим финала, щях ли сега да съм тук?! Не, няма да правим нова селекция. Тези момчета са взели една камара пари, нека си ги заслужат. По-добре пловдивско дерби (б.р. - във финала), но и ЦСКА не е лош вариант. Ще им покажем как се играе футбол", заяви Крушарски.
Треньорът Бруно Акрапович пък призна, че играчите му "дръпнали ръчната" с мисъл за следващия си шампионатен мач, който ще е отново гостуване срещу "Септември". "Искам да намерим своята добра форма за финала", допълни босненският специалист.
Локомотив Пд, Христо Крушарски, Бруно Акрапович
"Лудогорец" изравни ЦСКА с четвърта Суперкупа на България
Мексиканец пристигна на проби в "Локо" (Пд)